काठमाडौँमा रञ्जनाको कत्थक
भारतकी प्रतिष्ठित कत्थक नृत्य कलाकार तथा नृत्य गुरु रञ्जना फड्के नृत्य काठमाडौँमा प्रस्तुत गरिएको छ । उहाँको नेतृत्वमा तीन कलाकारको नृत्य प्रस्तुत गरिएको हो । नेपाल सङ्गीत तथा नाट्य प्रज्ञा–प्रतिष्ठान, स्वामी विवेकानन्द सांस्कृतिक केन्द्रद्वारा आयोजित ‘कत्थक नृत्य प्रस्तुति कार्यक्रमको उद्घाटन संस्कृति, पर्यटन तथा नागरिक उड्डयन राज्यमन्त्री सुशीला सिर्पाली ठकुरीले गर्नुभएको थियो ।
काठमाडौँ, असोज १९ गते । भारतकी प्रतिष्ठित कत्थक नृत्य कलाकार तथा नृत्य गुरु रञ्जना फड्के नृत्य काठमाडौँमा प्रस्तुत गरिएको छ । उहाँको नेतृत्वमा तीन कलाकारको नृत्य प्रस्तुत गरिएको हो । नेपाल सङ्गीत तथा नाट्य प्रज्ञा–प्रतिष्ठान, स्वामी विवेकानन्द सांस्कृतिक केन्द्रद्वारा आयोजित ‘कत्थक नृत्य प्रस्तुति कार्यक्रमको उद्घाटन संस्कृति, पर्यटन तथा नागरिक उड्डयन राज्यमन्त्री सुशीला सिर्पाली ठकुरीले गर्नुभएको थियो ।फड्केको नेतृत्वमा रहेको समूहले भगवान् शिव, कृष्ण, दुर्गा, पशुपतिनाथ र तीन तालमा आधारित छ वटा कत्थक नृत्यको प्रस्तुत गरेको  थियो । उहाँलाई युवा कलाकार सुरवी सिन्त्रे र रसिका गाङ्गलले साथ दिनुभएको थियो । रञ्जना फड्के भारतकी प्रसिद्ध शास्त्रीय नृत्य कलाकार तथा नृत्य निर्देशक हुनुहुन्छ । भारतमा मात्र नभएर, विश्वभर ‘कत्थक नृत्य’ का लागि उहाँ प्रसिद्ध हुनुहुन्छ । उहाँले युवा नृत्यप्रेमीलाई तालिम दिन २० वर्षदेखि ‘कथकालय’ नामक संस्था सञ्चालन गरिरहनुभएको छ ।   